Gregorijas
Gregorijas (port. Rio Gregório) – upė vakarų Brazilijoje, Akrės ir Amazonės valstijose; dešinysis Žurua intakas (Amazonės baseinas). Prasideda Akrės valstijos vidurio vakaruose, Gregorijo upės indėnų teritorijoje. Teka į šiaurės rytus Amazonės džiunglėmis, smarkiai vinguriuoja. Įteka į Žurua Amazonės valstijoje, į vakarus nuo Eirunepės, netoli Kanindės gyvenvietės. Baseinas retai gyvenamas (didesni kaimai prie upės: San Visentė do Gregorijas, Tavarė, Lorena, Mošila, Eskondidas, Koata, Helena), įsteigtos Gregorijo upės, Žurua vidurupio kulinų indėnų teritorijos.